Edouarzh IV (Bro-Saoz)

Edouarzh IV (28 a viz Ebrel 1442 –9 a viz Ebrel 1483), a oa Roue Bro-Saoz eus 1461 da 1483.
Mab henañ Richarzh Plantagenet, kont Rutland, kont March, kont Ulaid ha kont Cambridge, dug York († 1460) ha Aziliz Neville († 1495). 

Edouarzh a oa ganet e Rouen ha dont a reas da vezañ roue d’ar 4 a viz Meurzh 1461, da driwec’h vloaz. Pa varvas e dad e 1460 e oa legadet dezhañ holl e ditloù (war-bouez hini kont Rutland).
Ur soudard eus ar c’hentañ e oa, hag ur merour mat, met un nebeud sioù en doa ivez, da skouer e plije dezhañ kalz ar merc’hed. E eured gant Elsbet Woodville (1437 – 1492), eus tiegezh Lancastre, a vez sellet outañ evel un dra fall put evit ar rouantelezh hag a laka dizemglev padus etre ar roue hag e vignon, Richarzh Neville, kont Warwick, en doa sikouret anezhañ da bignat war an tron koulskoude. 
Sinañ a reas e 1475 skrid-emglev Picquigny gant roue Bro-C’hall Loeiz XI a lakas un termen ofisiel d’ar Brezel Kant Vloaz.

Marv dic’hortoz ar roue goude bloavezhioù a beoc’h e Bro-Saoz a lakas Brezel an Div Rozenn da loc’hañ adarre. E vab, Edouarzh V a oa torret diwar e garg gant e eontr Richard III, Breur Edouarzh IV, war-zigarez en doa div wreg.

 En e raok:Herri VI Roue Bro-Saoz 60 px1471 – 1483 War e lerc'h:Edouarzh V

Rummad:Tiegezh Plantagenêt
Rummad:Duged York
Rummad:Rouaned Bro-Saoz
Rummad:Brezel an Div Rozenn
Rummad:Brezel Kant Vloaz
Rummad:Ganedigezhioù 1442
Rummad:Marvioù 1483